
HOTĂRÂRE

cu privire la Declarația IPNA Compania „Teleradio-Moldova”

privind politica editorială pentru campania electorală
în alegerile locale generale din 5 iunie 2011
În conformitate cu prevederile art.7 alin.(3), art.56 alin.(6) din Codul audiovizualului al Republicii Moldova şi art.47, art.64-641 din Codul electoral,
Consiliul de Observatori
HOTĂRĂŞTE:

1. Se adoptă Declarația IPNA Compania „Teleradio-Moldova” privind politica editorială pentru campania electorală în alegerile locale generale din 5 iunie 2011 (se anexează).
2. Preşedintele Consiliului de Observatori va expedia Consiliului Coordonator al Audiovizualului Declarația IPNA Compania „Teleradio-Moldova” privind politica editorială pentru campania electorală în alegerile locale generale din 5 iunie 2011 în termen de 2 zile lucrătoare.
3. Președintele Companiei va prezenta, săptămânal, Consiliului de Observatori rapoarte de monitorizare a campaniei electorale, care vor include informaţii referitoare la respectarea legislației electorale în vigoare de către radiodifuzorii publici în cadrul serviciilor de programelor ale IPNA, iar cu două zile înainte de ziua alegerilor – un raport de totalizare.
4. Anexa Declarația IPNA Compania „Teleradio-Moldova” privind politica editorială pentru campania electorală în alegerile locale generale din 5 iunie 2011 este parte integrantă a prezentei hotărâri.
5. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 6 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu
Anexă
Declaraţia IPNA Compania „Teleradio-Moldova”

privind politica editorială
pentru campania electorală

în alegerile  locale generale din 5 iunie 2011
Instituţia Publică Naţională a Audiovizualului Compania „Teleradio-Moldova” (în continuare – Compania), al cărei fondator este Parlamentul Republicii Moldova, în perioada electorală se va ghida de următoarele acte normative de bază:

- Constituţia Republicii Moldova;

- Codul electoral al Republicii Moldova (în continuare – Codul electoral);

- Codul audiovizualului al Republicii Moldova (în continuare – Codul audiovizualului);

- Legea privind accesul la informaţie;

- Legea cu privire la libertatea de exprimare;
- Legea cu privire la asigurarea egalităţii de şanse între femei şi bărbaţi;
- Regulamentul privind reflectarea campaniei electorale la alegerile locale generale din 5 iunie 2011 în mijloacele de informare în masă din Republica Moldova, adoptat prin Hotărârea Comisiei Electorale Centrale nr.32 din 08.04.2011 (în continuare – Regulamentul CEC);
- actele normative internaţionale la care Republica Moldova este parte.

I. Principiile reflectării campaniei electorale

1.1. Compania va reflecta alegerile locale generale din 05 iunie 2011 în condiţiile prevăzute de art.47 şi art.64-641 din Codul Electoral, art.7 din Codul audiovizualului şi Regulamentul CEC, respectând:

- principiul echităţii, aplicat în limitele atribuţiilor şi posibilităţilor Companiei;

- principiul echilibrului – prezentarea echilibrată a concurenţilor electorali;

- principiul imparţialităţii – tratarea obiectivă şi echidistantă a concurenţilor electorali;
- principiul libertăţii de exprimare şi al pluralismului politic.

1.2. Compania va difuza gratuit spoturi motivaţionale şi emisiuni de educaţie civică, va insera în grila de emisie, contra plată, publicitatea electorală oferită de către concurenţii electorali.

1.3. Compania va face distincţie clară, în materialele pregătite la tema alegerilor locale, între exercitarea funcţiilor oficiale şi activitatea persoanelor care cad sub incidenţa art.13 alin.(3) din Codul Electoral. Niciun candidat în alegeri nu va avea priorităţi în virtutea funcţiei pe care o deţine.

1.4. Compania va oferi timpi de antenă pentru emisiuni de dezbateri electorale cu participarea reprezentanţilor societăţii civile, a candidaţilor la funcţia de primari în municipii (Chişinău, Bălţi și Comrat), precum şi a reprezentanţilor partidelor politice antrenate în alegerile locale generale.

1.5. Pentru reflectarea campaniei electorale Compania va desemna echipe de creaţie.

1.6. Compania va promova transparenţa în realizarea emisiunilor electorale, informând concurenţii electorali şi societatea civilă despre modul de reflectare a campaniei electorale.

II. PRINCIPIUL DE PROGRAMARE ŞI ACORDARE
A TIMPULUI DE ANTENĂ 

2.1. Compania va programa şi va acorda timpul de antenă în conformitate cu prevederile Codului electoral și ale Regulamentului.

III. ORARUL TIMPILOR DE ANTENĂ CONTRA PLATĂ (publicitatea electorală contra plată)

Radio Moldova

Luni, Marţi, Miercuri, Joi, Vineri, Sâmbătă, Duminică

06.30 – 06.40 Alegeri locale 2011. Publicitate
07.40 – 08.00 Alegeri locale 2011. Publicitate
12.35 – 13.00 Alegeri locale 2011. Publicitate (excepţie: luni – 11.15-11.40)
19.40 – 20.00 Alegeri locale 2011. Publicitate

TV MOLDOVA 1

Luni, Marţi, Miercuri, Joi, Vineri

07.10 – 07-15 Alegerile locale 2011. Publicitate

08.10 – 08.15 Alegerile locale 2011. Publicitate 

19.30 – 19.40 Alegerile locale 2011. Publicitate 

20.50 – 21.00 Alegerile locale 2011. Publicitate 

21.30 – 21.40 Alegerile locale 2011. Publicitate 

Sâmbătă,

06.00 – 06.05 Alegerile locale 2011. Publicitate

08.55 – 09.00 Alegerile locale 2011. Publicitate

19.30 – 19.40 Alegerile locale 2011. Publicitate 

20.50 – 21.00 Alegerile locale 2011. Publicitate 

21.30 – 21.40 Alegerile locale 2011. Publicitate 

Duminică

06.00 – 06.05 Alegerile locale 2011. Publicitate 

08.50 – 08.55 Alegerile locale 2011. Publicitate
19.30 – 19.40 Alegerile locale 2011. Publicitate 

20.50 – 21.00 Alegerile locale 2011. Publicitate 

21.30 – 21.40 Alegerile locale 2011. Publicitate 

iV. Condiţiile de programare şi de difuzare
a timpilor de antenă contra plată.

taxa pentru timpii de antenă contra plată

4.1. Compania oferă timpi de antenă pentru publicitate electorală contra plată în următoarele servicii de programe: „Radio Moldova” și TV „Moldova 1”.
4.2. Timpii de antenă, oferiţi contra plată pentru difuzarea publicităţii, sunt puşi la dispoziţia concurentului electoral în termen de 48 de ore de la înregistrarea cererilor depuse în acest scop.

4.3. Cererile pentru plasarea publicităţii conta plată vor fi depuse de către concurenţii electorali la Cancelaria Companiei: str. Mioriţa 1, etaj. V, Casa Radio.

4.4. Distribuirea timpilor de antenă pentru plasarea publicităţii electorale contra plată şi amplasarea spoturilor în calupurile publicitare se va realiza pentru întreaga perioada electorală, în ordinea încheierii contractelor şi prezentării dovezii de plată la Departamentul Marketing şi Publicitate al Companiei.

4.5. Evidenţa timpilor de antenă acordaţi concurenţilor electorali se va face într-un registru special de către Departamentul Marketing şi Publicitate al Companiei.

4.6.  Compania va pune la dispoziţia concurentului electoral orarul timpilor de emisie pentru plasarea publicităţii cu plată, iar concurentul electoral va aduce la cunoştinţa Companiei, în termen de 24 de ore, segmentele de timp selectate. Următorul concurent electoral, în ordinea adresării în acest sens la Companie, va putea să-şi selecteze timpii de antenă din spaţiile de emisie rămase libere.

4.7. Cererea media-plan pentru publicitatea electorală este elaborată de Departamentul Marketing şi Publicitate al Companiei. Concurentul electoral completează Cererea media-plan pentru publicitatea electorală, coordonând cu Departamentul Marketing şi Publicitate al Companiei perioada şi grila de difuzare a publicităţii  contra plată. Totodată, în termen de 24 de ore, concurentul electoral trebuie să încheie cu Compania un contract de plasare a publicităţii cu plată.

4.8. Compania difuzează publicitatea contra plată după semnarea contractului cu concurentul electoral, prezentarea dovezii de plată, prevăzută în p.2.10., şi prezentarea spotului publicitar în conformitate cu media-planul convenit.

4.9. Publicitatea contra plată este difuzată, la solicitarea concurentului electoral, în baza contractului dintre Companie şi concurentul electoral.
4.10. Concurentul electoral achită costul publicităţii prin transfer pe contul bancar al IPNA Compania „Teleradio-Moldova”: Cod fiscal – 1004600050558, Cont de decontare – 22242014981776, Cod bancar – BECOMD2X609, Banca de Economii SA fil. nr.1 Chişinău.

4.11. Concurentul electoral prezintă la Departamentul Marketing şi Publicitate al Companiei extrasul bancar ce confirmă achitarea costului spotului publicitar dacă acesta a fost produs de Companie şi/sau al publicităţii contra plată. În cazul în care concurentul electoral nu a achitat costul publicităţii electorale în decurs de 24 de ore din momentul semnării contractului, Compania este în drept să propună următorilor concurenţi electorali segmentele de timp solicitate, dar neplătite.
4.12. Timpii de antenă la rubrica „Alegeri locale 2011. Publicitate” se acordă în următoarele condiţii: dacă între timpii de antenă aleşi în cadrul segmentului oferit se va crea spaţiu nesolicitat de alţi concurenţi electorali, Compania poate amplasa publicitatea în aşa fel încât spoturile publicitare să urmeze nemijlocit unul după altul, păstrând ordinea solicitată de beneficiari. În asemenea cazuri media-planurile vor fi supuse modificării în ordinea adresării la Companie pentru solicitarea timpilor de antenă.

4.13. Spoturile publicitare, difuzate contra plată, pot fi realizate cu forţele proprii ale concurentului electoral sau, la solicitarea acestuia, de către Companie contra plată.

4.14. Concurentul electoral prezintă spotul publicitar, nu mai târziu de 24 de ore înainte de ora emisiei, în Departamentul Marketing şi Publicitate al Companiei: CD-ul pentru Radiodifuziune sau caseta de tip BETACAM SP, DVD pentru televiziune, respectând cerinţele tehnice ale procesului de producţie.

4.15. Spoturile publicitare sunt verificate în prezenţa concurentului electoral sau a reprezentantului acestuia. În cazul în care spoturile nu corespund standardelor tehnice stabilite, coordonatorii reflectării alegerilor locale desemnaţi de Companie, în baza expertizei efectuate de Secţia Control Tehnic, vor sesiza concurentul electoral sau reprezentantul acestuia şi vor solicita ajustarea spoturilor publicitare la standardele tehnice în vigoare.

4.16. Timpii de antenă acordaţi contra plată, programaţi, dar nefolosiţi din vina concurentului electoral, sunt irecuperabili. Timpii de antenă acordaţi contra plată, programaţi, dar nefolosiţi de către concurenţii electorali din cauza defecţiunilor tehnice ale utilajului de transmisie al Companiei, vor fi acordaţi în termene utile şi în aceleaşi condiţii la rubrica „Alegeri locale 2011. Publicitate”.

4.18. Durata contabilizată a unui spot de publicitate electorală, difuzat   contra plată, nu poate fi mai mică de 20 de secunde.
4.19. Tarifele pentru un minut de publicitate constituie:

4.19.1. la „Radio Moldova” –  70 Euro;
4.19.2. la TV „Moldova 1” –  200 euro (prime time matinal) și 400 euro (prime time de seară).
4.20. Producerea spoturilor publicitare de către Companie va fi realizată în limita tarifelor regulamentare pentru publicitate comercială.

4.21. Costul va fi achitat în lei, la cursul la zi al Băncii Naţionale.

V. Ordinea şi principiile de organizare
a dezbaterilor electorale

5.1. Compania va organiza în direct dezbateri electorale în campania pentru alegerile locale generale  pentru candidaţii la funcţiile de primar în municipiile Chişinău, Bălţi și Comrat şi, respectiv, pentru reprezentanţii formaţiunilor politice implicate în procesul electoral. La Radio Moldova şi TV Moldova 1 dezbaterile electorale se vor desfăşura în perioada 04 mai şi 03 iunie 2011.
5.2. Reprezentanţii formaţiunilor politice implicate în procesul electoral  şi, respectiv, candidaţii la postul de primar în municipiile Chişinău, Bălţi și Comrat vor participa la dezbaterile electorale în mod separat.

5.3. Participanţii la dezbateri electorale vor fi invitaţi, în formă scrisă,  cu cel puţin 24 de ore înainte de ora de difuzare a emisiunii respective.

6.4. Conceptul, ordinea invitării participanţilor şi gruparea acestora la dezbateri vor fi elaborate şi făcute publice de Companie în primele 3 zile după încheierea înregistrării concurenţilor electorali şi publicat pe site-ul www.trm.md.

VI. Modul de evidenţă a timpilor de antenă
acordaţi concurenţilor electorali

6.1. Evidenţa timpilor de antenă cu plată acordaţi concurenţilor electorali  se va face într-un registru special de către Departamentul Marketing şi Publicitate al Companiei.

6.2. Evidenţa timpilor de antenă oferiţi concurenţilor electorali, cu excepţia celor prevăzuţi în Capitolul VII, va fi efectuată de responsabili indicaţi în Capitolul VIII.
6.3. Evidenţa timpilor de antenă va fi efectuată zilnic. Rapoartele la CCA vor fi prezentate de către Consiliul de Observatori conform prevederilor  p. 5 din Regulamentul CEC. Responsabilii de reflectarea campaniei electorale vor ţine evidenţa timpilor de antenă oferiţi concurenţilor electorali şi vor prezenta CCA săptămânal (în ziua de luni), prin fax, informaţia despre volumul de emisie electorală (spoturi, dezbateri şi materiale electorale difuzate în cadrul rubricilor special create pentru reflectarea campaniei electorale), inclusiv informaţia despre difuzarea spoturilor sociale elaborate de CEC în săptămâna precedentă.

VII.  GRILA EMISIUNILOR CU CARACTER ELECTORAL

Spoturi motivaţionale şi emisiuni de educaţie electorală

7.1. Compania difuzează gratuit spoturi motivaţionale şi emisiuni de educaţie civică. Spoturile motivaţionale, produse de CEC, precum şi cele produse de Companie şi organizaţiile neguvernamentale, vor fi difuzate în condiţiile legislaţiei în vigoare.

7.2. Compania inserează în grila de emisie emisiuni de educaţie electorală:
7.2.1. „Radio Moldova”:

- emisiunea „ABC Electoral”, durata – 30 min., periodicitatea – 2 ori/săptămână, limbile română şi rusă;

- emisiunea „Societatea discută”, durata – 30 min., periodicitatea – 2 ori/săptămână, limbile română şi rusă.
7.2.2. TV „Moldova 1”:
- emisiunea „Votul tău”, durata – 10 min., periodicitatea – 2 ori/săptămâna, limbile română şi rusă, cu reluări.
7.3. Emisiunile prevăzute în p.4.2 vor avea caracter interactiv și vor fi difuzate în direct. Emisiunile de referinţă vor elucida aspecte ale procesului electoral, vor cuprinde răspunsuri din partea responsabililor CEC şi a experţilor societăţii civile invitaţi de către Companie la întrebările radioascultătorilor şi telespectatorilor.

Tematica electorală în programele de ştiri

7.4. Materialele cu tematică electorală la Radio Moldova şi TV Moldova 1 vor fi difuzate la rubrica „Alegeri locale 2011”.

7.5. Relatările despre evenimentele electorale vor avea durata până la 40 secunde la TV Moldova 1 şi 120 secunde la Radio Moldova. Ştirile conflictuale vor avea durata până la 120 secunde la TV Moldova 1 şi 4 minute la Radio Moldova.
Grila emisiunilor cu caracter electoral

RADIO MOLDOVA: 19 aprilie – 2 iunie 2011

	LUNI
	12.30-13.00   „Societatea discută”. Întrebări. Sugestii. Opinii / Limba Română.

20.00-20.30   „Alegeri locale 2011”. Rubrică în emisiunea „Unda Bugeacului” / Limba găgăuză.

	MARŢI
	11.15-11.45   „ABC electoral”  / Română.

20.00-20.30   „Alegeri locale 2011”. Rubrică în emisiunea „Viaţa

                       evreiască” / Limba idiş.

	MIERCURI
	11.15-11.45   „ABC electoral” / Limba rusă.

20.00-20.30   „Alegeri locale 2011”. Rubrică în emisiunea „Casa rusească” / Limba rusă.

	JOI
	20.00-20.30   „Alegeri locale 2011”. Rubrică în emisiunea 
                      „Renaştere” / Limba ucraineană.

	VINERI
	20.00-20.30   „Alegeri locale 2011”. Rubrică în emisiunea

                      „Radiomegdan” / Limba bulgară.
21.30-22.00   „Societatea discută”. Întrebări. Sugestii. Opinii /  

                       Limba rusă.


RADIO MOLDOVA: 19 aprilie – 2 iunie 2011

	LUNI
	12.30-13.00   „Societatea discută”. Întrebări. Sugestii. Opinii. /  

                       Limba rămână.

20.00-20.30   „Alegeri locale 2011”. Rubrică în emisiunea „Unda 
                       Bugeacului” / Limba găgăuză.

	MARŢI
	09.15-10.00   Arena partidelor politice. Dezbateri electorale.

11.15-11.45   „ABC electoral” / Limba română.

18.00-19.00   „Alegeri locale - 2011”. Candidaţi la funcţia de 

                       primar al municipiului. Dezbateri electorale.

20.00-20.30   „Alegeri locale 2011”. Rubrică în emisiunea 
                      „Petalo romano” / Limba romani.

	MIERCURI
	09.15-10.00   Arena partidelor politice. Dezbateri electorale
11.15-11.45   „ABC Electoral” / Limba rusă. 

18.00-19.00    „Alegeri locale -2011”. Candidaţi la funcţia de 
                       primar al municipiului”. Dezbateri electorale.

20.00-20.30   „Alegeri locale 2011”. Rubrică în emisiunea „Casa 
                      rusească” / Limba rusă.

	JOI
	09.15- 10.00  Arena partidelor politice. Dezbateri electorale
18.00-19.00   „Alegeri locale – 2011”. Candidaţi la funcţia de
                      Primar al municipiului. Dezbateri electorale.

20.00-20.30   „Alegeri locale 2011”. Rubrică în emisiunea 
                      „Renaştere” / Limba ucraineană.

	VINERI
	09.15-10.00   Arena partidelor politice. Dezbateri electorale.

18.00-19.00   „Alegeri locale – 2011”. candidaţi la funcţia de 
                      Primar al municipiului. Dezbateri electorale.

20.00-20.30   „Alegeri locale 2011”. Rubrică în emisiunea 

                      „Radiomegdan” / Limba bulgară.
21.30-22.00   „Societatea discută”. Întrebări. Sugestii. Opinii / 

                      Limba rusă.


TV MOLDOVA 1

1. Știri (aprilie-iunie):
Rubrica „Alegeri locale – 2011”

Luni-vineri 

ora  7.00 - 7.10 

       8.00 - 8.10

       9.00 - 9.10 

     13.00 - 13.10

     17.00 - 17.10

     23.15 - 23.25

Sâmbătă-duminică

ora   13.00 - 13.10 (rusă)
        17.00 - 17.10

        23.15 - 23.25

„Mesager”

Zilnic

19.00 - 19.30  (rusă)
21.00 - 21.30
2. „Dezbateri electorale”

Luni-vineri 

ora 19.45 – 20.45

3. Emisiuni de educaţie civică (aprilie-iunie):
„Votul tău”
ora 21.50 - 22.00
18.04.11 – română
21.04.11 – rusă
25.04.11 – română
28.04.11 – rusă
02.05.11 – română
05.05.11 – rusă
09.05.11 – română
12.05.11 – rusă
16.05.11 – română
19.05.11 – rusă
23.05.11 - română
26.05.11 – rusă
30.05.11 – română
02.06.11 – rusă
Programul va fi reluat a doua zi la, ora 9.10.
4. Emisiuni cu tematică electorală (aprilie-iunie):
„Moldova în direct”  
ora 19.40 – 20.40

06.04.11, 13.04.11, 20.04.11, 27.04.11

Programul va fi reluat a doua zi la, ora 11.00.
„Vector european”

ora 18.00-18.40

26.05.11

Emisiuni etnii

ora 18.00-18.30

„Gagauz ogea” - 10 mai  

„Russkii mir” - 11 mai   

„Unda Bugeacului”-  17 mai

„Svitanoc” - 18 mai

VIII. Responsabili de reflectarea
campaniei electorale

La Radio Moldova:  Constantin Vulpe, vice-director Radio Moldova, tel. 721044, mob. 069151854, adresa electronică: trm@trm.md
Anatol Caciuc, director, Direcţia programe, coordonare, emisie şi analiză radio. Tel. 406 839, mob. 069135586, adresa electronica: acaciuc@mail.ru, fax. 723347

La TV Moldova 1:  

Efim Josanu, vice-director TV Moldova 1, mob. 069136807, adresa electronică: efimjosanu@gmail.com 

Tatiana Vlas, director, Direcţia programe, coordonare, emisie, mob. 069142456, adresa electronica: tatiana.vlas@tv.trm.md .

IX. DECLARAŢIE

IPNA Compania “Teleradio-Moldova” se obligă să respecte Regulamentul CEC.
MD–2028, Republica Moldova, Chişinău, str. Mioriţa, 1	(  73-95-45

